Niuportas
Apie miestą Anglijos pietuose, Vaito saloje žr. Niuportas (Anglija). Niuportas (val. Casnewydd; angl. Newport) – miestas bei sritis pietryčių Velse. Įsikūręs prie Usko upės žiočių ir nutolęs 19 km į rytus nuo Kardifo. Trečias pagal dydį Velse. Jame 2011 m. duomenimis gyveno 145 736 gyventojų, su priemiesčiais – 306 844. Miestas formuoja Kardifo–Niuporto metropoliją, kurios populiacija – 1 097 000.